CELEX: 32021D1081
Language: ro
Date: 2021-06-28 00:00:00
Title: Decizia (UE) 2021/1081 a Comisiei din 28 iunie 2021 de modificare a Deciziei (UE) 2018/1220 privind regulamentul de procedură al comitetului menționat la articolul 143 din Regulamentul (UE, Euratom) 2018/1046 al Parlamentului European și al Consiliului

2.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 234/99
               
            
         DECIZIA (UE) 2021/1081 A COMISIEI
         din 28 iunie 2021
         de modificare a Deciziei (UE) 2018/1220 privind regulamentul de procedură al comitetului menționat la articolul 143 din Regulamentul (UE, Euratom) 2018/1046 al Parlamentului European și al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, în special articolul 143 alineatul (4) (1),
         întrucât:
         
                     (1)
                  
                  
                     Decizia (UE) 2018/1220 a Comisiei (2) stabilește regulamentul de procedură al comitetului menționat la articolul 143 din Regulamentul (UE, Euratom) 2018/1046.
                  
               
                     (2)
                  
                  
                     Comisia a stabilit că Parchetul European își preia de la data de 1 iunie 2021 atribuțiile de investigare și de urmărire penală (3) care îi revin în temeiul Regulamentului (UE) 2017/1939 al Consiliului (4). Prin urmare, este oportun să se definească modalitățile practice ale unei cooperări strânse între comitet și Parchet, având în vedere modalitățile de cooperare stabilite între Comisia Europeană și Parchet în acordul prevăzut la articolul 103 alineatul (1) din regulamentul menționat.
                  
               
                     (3)
                  
                  
                     Pentru a se asigura continuitatea funcționării comitetului și, prin urmare, durabilitatea protecției intereselor financiare ale Uniunii, ar trebui să se precizeze faptul că președintele comitetului continuă să își exercite mandatul până când este efectiv înlocuit sau cel puțin în primele luni după încheierea mandatului.
                  
               
                     (4)
                  
                  
                     Este oportun să se alinieze condițiile minime privind funcția sau gradul necesare în cazul supleanților membrilor comitetului care reprezintă Comisia Europeană cu cele necesare în cazul membrilor care îi reprezintă pe ordonatorii de credite competenți. În acest scop, condițiile menționate ar trebui să fie stabilite la nivelul grupei de funcții „șef de unitate” sau la un nivel echivalent.
                  
               
                     (5)
                  
                  
                     Prezenta decizie ar trebui să intre în vigoare în ziua următoare datei publicării în Jurnalul Oficial al Uniunii Europene, pentru a se asigura funcționarea comitetului menționat la articolul 143 din Regulamentul (UE, Euratom) 2018/1046.
                  
               
                     (6)
                  
                  
                     Prin urmare, Decizia (UE) 2018/1220 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Decizia (UE) 2018/1220 se modifică după cum urmează:
            
                        1.
                     
                     
                        La articolul 2, alineatul (1) se înlocuiește cu următorul text:
                        
                           „(1)   Președintele comitetului este numit de Comisie, în urma unei cereri de exprimare a interesului, pentru un mandat de cinci ani, care nu poate fi reînnoit, în conformitate cu articolul 143 alineatul (3) din Regulamentul (UE, Euratom) 2018/1046. Mandatul acestuia începe de la data stabilită în acest sens în decizia de numire. Această decizie se publică în Jurnalul Oficial, seria C.
                           La încheierea mandatului său, în măsura în care funcționarea comitetului impune acest lucru, președintele rămâne în funcție până la înlocuirea sa. Această perioadă este de cel mult șase luni.”
                        
                     
                  
                        2.
                     
                     
                        La articolul 5, alineatul (1) se înlocuiește cu următorul text:
                        
                           „(1)   Directorul Serviciului financiar central din cadrul Direcției Generale Buget este unul dintre cei doi reprezentanți ai Comisiei care sunt membri permanenți ai comitetului, astfel cum se prevede la articolul 143 alineatul (2) litera (b) din Regulamentul (UE, Euratom) 2018/1046. Directorul general al Direcției Generale Buget desemnează un funcționar care ocupă cel puțin un post din grupa de funcții «șef de unitate» sau un post echivalent care să îl înlocuiască pe respectivul membru permanent.
                           Directorul general al Direcției Generale Buget îl desemnează ad personam pe cel de al doilea membru permanent care reprezintă Comisia din rândul funcționarilor Comisiei care au cel puțin gradul AD 14. Directorul general al Direcției Generale Buget desemnează un funcționar care ocupă cel puțin un post din grupa de funcții «șef de unitate» sau un post echivalent care să îl înlocuiască pe respectivul membru permanent.”
                        
                     
                  
                        3.
                     
                     
                        La articolul 6, alineatele (3) și (4) se înlocuiesc cu următorul text:
                        
                           „(3)   În dosarele în care cererea autorității competente se bazează, în special, pe informații transmise de OLAF, reprezentantul acestuia asistă la reuniunile comitetului și participă la procedurile orale și la cele scrise. Acesta formulează observații la cererea președintelui.
                           În dosarele în care cererea autorității competente se bazează, integral sau parțial, pe informații furnizate de Parchetul European, transmiterea informațiilor de către Parchetul European și participarea acestuia în calitate de observator se desfășoară în conformitate cu dispozițiile acordului menționat la articolul 103 alineatul (1) din Regulamentul (UE) 2017/1939 al Consiliului.
                        
                        
                           (4)   În celelalte dosare, OLAF poate fi invitat să furnizeze informații sau să emită avize, la cererea președintelui. Parchetul European poate fi invitat, de asemenea, să furnizeze informații sau să emită avize, la cererea președintelui, în conformitate cu dispozițiile acordului menționat la articolul 103 alineatul (1) din Regulamentul (UE) 2017/1939 al Consiliului.”
                        
                     
                  
                        4.
                     
                     
                        Se introduce următorul articol:
                        
                           „Articolul 9a
                           Cooperarea cu Parchetul European
                           Modalitățile de cooperare cu Parchetul European sunt stabilite în acordul menționat la articolul 103 alineatul (1) din Regulamentul (UE) 2017/1939 al Consiliului.”
                        
                     
                  
                        5.
                     
                     
                        La articolul 10, alineatul (4) se înlocuiește cu următorul text:
                        
                           „(4)   Cererea de recomandare conține toate informațiile prevăzute în dispozițiile menționate la articolul 142 alineatul (3) din Regulamentul (UE, Euratom) 2018/1046. Aceasta include, de asemenea, celelalte informații relevante prevăzute la articolul 136 din regulamentul menționat, inclusiv, dacă este cazul, rapoartele OLAF și informațiile transmise de Parchetul European pentru a se putea lua măsurile corespunzătoare în vederea protejării intereselor financiare ale Uniunii. Cererea include o fișă informativă, completată în mod corespunzător.”
                        
                     
                  
                        6.
                     
                     
                        Articolul 26 se înlocuiește cu următorul text:
                        
                           „Articolul 26
                           Notificarea avizului și a recomandării
                           Comitetul notifică fără întârziere avizul autorității competente, ordonatorului de credite competent și observatorilor. În cazul în care Parchetul European este invitat în calitate de observator, se aplică dispozițiile acordului menționat la articolul 103 alineatul (1) din Regulamentul (UE) 2017/1939 al Consiliului.”
                        
                     
                  
         
            Articolul 2
            Intrarea în vigoare și publicarea
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 28 iunie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 298, 26.10.2012, p. 1.
         
            (2)  Decizia (UE) 2018/1220 a Comisiei din 6 septembrie 2018 privind regulamentul de procedură al comitetului menționat la articolul 143 din Regulamentul (UE, Euratom) 2018/1046 al Parlamentului European și al Consiliului (JO L 226, 7.9.2018, p. 7).
         
            (3)  Decizia de punere în aplicare (UE) 2021/856 a Comisiei din 25 mai 2021 de stabilire a datei la care Parchetul European își asumă atribuțiile de investigare și de urmărire penală (JO L 188, 28.5.2021, p. 100).
         
            (4)  Regulamentul (UE, Euratom) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European („EPPO”) (JO L 283, 30.10.2017, p. 1).